Берн (кантон)

Кантон Берн, нѣм. Kanton Bern; фр. Canton de Berne — другый найвекшый зоз 26 швайчарскых кантонох ай подля плохы (по Граубюнденѣ), ай подля обывательства (по Цюриху). Административный центер кантона, а заедно и «федералный город» Швайца — Берн. Кантон Берн билингвалный и станом на 31. децембер 2019 мав 1 039 474 обывательох, з котрых 16,6% были чужоземцѣ. Полога Кантон Берн положеный в западной серединной части Швайцу, а на сѣверѣ межуе з кантонами Юра и Золотурн, на западѣ — з кантонами Нушател, Фрибур и Во, на югу — з кантоном Вале, на выходѣ — з кантонами Ури, Нидвалден, Обвалден, Луцерн и Ааргау. История В року 1191 быв заложеный замок Берн як еден з оборонных пунктох Священной римской империи. В року 1292 в городѣ быв створеный парламент, а на другый рок император потвердив право Берна самому выбирати собѣ своих рыхтарьох (шултгайсох). 6. марца 1353 Берн прилучив ся ку союзу регионох и городох при Фирвалдштетском озерѣ — тот датум поважованый за момент його вступу до Швайчарской конфедерации. В роках 1360–1370 Берн достав право завойованя и прилучѣня ку собѣ (яко же про Империю) новых територий, а в року 1415 — право самому справовати завойованы колонии. Де факто, Берн пановав над цѣлов конфедерациев. В року 1648 подля Вестфалского мира Берн ся осамостатнив од Священной римской империи. Французска револуция, а пак поражка Наполеона Бонапарта означали конець «старого режима» и панованя Берна в Швайчарской конфедерации. Покорены ним землѣ назад ся стали самостатныма кантонами, а од року 1815 под меджинародныма гаранциями, подля Вѣденьского конгреса (1815). Административне членѣня Од 1. януара 2010 кантон Берн подѣленый на 10 административных окресох (Verwaltungskreis): Жерела и одказы Structure of the permanent resident population by canton, 2010-2019 (XLSX). Federal Statistical Office. 27.08.2020. https://www.bfs.admin.ch/bfs/en/home/statistics/population/effectif-change/regional-distribution.assetdetail.13707212.html. [перевірено 2021-01-07]. англ. Marad Widmer, LLM. {Genf) (2016-03-11). Столица Швейцарии: Берн? Цюрих? Женева?. Швейцария деловая. https://business-swiss.ch/2016/03/stolitsa-shvejtsarii/. [перевірено 2021-01-08]. русс. Берн (кантон). Швейцария деловая. https://business-swiss.ch/kantony-shvejtsarii/bern/. [перевірено 2021-01-08]. русс. Игорь Петров (2014-01-39). Кантон Берн. История: от римской провинции до демократической республики. Всё о Швейцарии. https://aboutswiss.ch/switzerland/kanton-bern-istoriya-ot-rimskoy-provintsii-do-demokraticheskoy-respubliki/. [перевірено 2021-01-08]. русс. Референции